LAWNGTLAIAH NASHA MUKT BHARAT ABHIYAAN HMANG,"1532/2024-2025 Dated Lawngtlai, 12th August 2024: Sawrkarlaipui a Ministry of Social Justice and Empowerment atanga ruahmanna lokal angin tukin zing khan District Administration, Lawngtlai bultumin Lawngtlai khawpui chhunga zirna In hrang hrangah “Nasha Mukt Bharat Abhiyaan (Drug Free India Campaign)” neih a ni. Nasha Mukt Bharat Abhiyaan (Drug free India campaign) hi August ni 15, 2020 khan tan a ni a. Hei hian a tum ber chu Thalai-te Ruihhlo tilo tura zirtir (Early Prevention) leh tanpui ngai an nih chuan tanpuina hmun hrilhhriat a hruai thlen hi a ni. Tun dinhmunah Nasha Mukt Bharat Abhiyaan (NMBA) hian thalai vaibelchhia 11.2 thleng phak tawhin, thalaite ruihhlo ti lo tura inzirtir piah lamah thalai te chu nakin lawka ram hruaitu tur an nihna hre reng tur leh an fin leh thiamnate ram leh hnam tana hmang a; India ram 'Viksit Bharat- Developed India' tura theitawp chhuah tura inzirtirna a keng tel bawk a ni. Lawngtlai District- ah chuan 'Nasha Mukt Bharat Abhiyaan (Drug free India Campaign)' atan hian District Bawrhsap  ruahmanna siam angin, Lawngtlaia Officer ten Khuallian niin zirna In hrang hrangah thu sawina an nei a. He hunah hian  'Nasha Mukt Bharat Abhiyaan (Drug free India Campaign)' puala ruihhlo ti lo tura intiamkamna (pledge) sawihona hun neih a ni bawk. Attachment Loading attachment...",Dated: 12 th Aug 24 12:04 PM,https://dipr.mizoram.gov.in/post/lawngtlaiah-nasha-mukt-bharat-abhiyaan-hmang